
	COMISIA PENTRU ADMINISTRAŢIE PUBLICĂ, 
AMENJAREA TERITORIULUI ŞI CHILIBRU ECOLOGIC



	Bucureşti,
	2.02.2008

	Nr.
	26/ 2236


Către
BIROUL PERMANENT AL CAMEREI DEPUTAŢILOR

Vă înaintăm, alăturat, raportul asupra propunerii legislative pentru modificarea şi completarea art.10 din Legea nr.50/1991 privind autorizarea executării lucrărilor de construcţii, republicată, cu modificările şi completările ulterioare, trimisă comisiei pentru examinare pe fond, cu adresa nr.Pl.x.98 din 3 martie 2008.
PREŞEDINTE,
SULFINA BARBU
	[image: image1.png]ROMANIA





	  Parlamentul României   

 Camera Deputaţilor

	COMISIA PENTRU ADMINSTRAŢIE PUBLICĂ, 

AMENAJAREA TERITORIULUI ŞI ECHILIBRU ECOLOGIC



	Bucureşti,
	2.02.2009

	Nr.
	26/ 2236


R A P O R T

asupra propunerii legislative pentru modificarea şi completarea art.10 din Legea nr. 50/1991 privind autorizarea executării lucrărilor de construcţii, republicată, cu modificările şi completările ulterioare
În conformitate cu prevederile art.95 din Regulamentul Camerei Deputaţilor, Comisia pentru administraţie publică amenajarea teritoriului şi echilibru ecologic a fost sesizată, prin adresa nr. Pl.x.98 din 3 martie 2008, cu dezbaterea pe fond în procedură obişnuită, a propunerii legislative pentru modificarea şi completarea art.10 din Legea nr. 50/1991 privind autorizarea executării lucrărilor de construcţii, republicată, cu modificările şi completările ulterioare.
La întocmirea prezentului raport Comisia a avut în vedere:

· avizul favorabil al Consiliului Legislativ (nr.1363/05.10.2007)

· avizul favorabil al Comisiei juridice, de disciplină şi imunităţi (nr.Pl.x.98/18.03.2008)

· punctul de vedere negativ al Guvernului (nr.E64/26.01.2009)
Propunerea legislativă are ca obiect de reglementare modificarea şi completarea art.10 din Legea nr. 50/1991 privind autorizarea executării lucrărilor de construcţii, republicată, cu modificările şi completările ulterioare. Se prevede ca în cazul parcurilor şi grădinilor publice existente în localităţi să poată fi emise numai autorizaţii de construire pentru realizarea de alei pietonale şi reţele edilitare, în condiţiile obţinerii avizului comun al Ministerului Mediului şi Dezvoltării Durabile şi Ministerul Dezvoltării, Lucrărilor Publice şi Locuinţelor.
Comisia propune Plenului Camerei Deputaţilor respingerea iniţiativei legislative din următoarele considerente: modificarea propusă pentru litera a) a articolului 10 este redundantă, emiterea avizelor specificate fiind deja prevăzută în legea specială, Legea nr.422/2001 privind protejarea monumentelor istorice, republicată, iar categoriile de construcţii specificate la litera f) sunt restrictive, având în vedere că în funcţie de specificul fiecărui parc/grădină publică, se impune amplasarea de construcţii (chioşcuri, alimentaţie publică, utilităţi, baraje, ecluze, amenajări sportive) necesare asigurării unei mai bune funcţionări şi unei mai mari atractivităţi a parcurilor/grădinilor publice.  

Propunerea legislativă face parte din categoria legilor organice, conform prevederilor art.73 alin.(3) din Constituţia României, republicată.

La dezbaterile care au avut loc în şedinţa comisiei din 27 ianuarie 2009 au participat, în conformitate cu prevederile art.54 şi 55 din Regulamentul Camerei Deputaţilor, republicat:

· Dorina Isopescu – Inspector General de Stat în Inspectoratul de Stat în Construcţii;

· Constantin Epuran – director în Inspectoratul de Stat în Construcţii;

· Gheorghe Pătraşcu – director general în Ministerul Dezvoltării Regionale şi Locuinţei;

· Anca Ginavar – director general adjunct în Ministerul Dezvoltării Regionale şi Locuinţei.

La lucrările comisiei au fost prezenţi 22 deputaţi, din totalul de 30 membri ai comisiei.

Raportul de respingere al comisiei a fost adoptat cu unanimitate de voturi.

Propunerea legislativă a fost respinsă de Senat în şedinţa din 25 februarie 2008.
Camera Deputaţilor este Cameră decizională, potrivit prevederilor art.75 din Constituţia României, republicată, şi ale art.92 din Regulamentul Camerei Deputaţilor.


   PREŞEDINTE,








    SECRETAR,

        
Sulfina BARBU








 Attila KORODI
Şef serviciu, Sofia Chelaru
Expert, Feraru Roxana

